གང་ལྟར་སྐད་ཆ་མང་པོ་ཞིག་ཁ་ནས་ཤོར་སོང་མོད།གང་ཐུབ་ཐུབ་ཀྱི་རྒྱུ་མཚན་དང་དངོས་ཡོད་ཀྱི་རྗེས་སུ་འབྲངས་པའི་ཁུལ་ཡིན་ཀྱང་།མ་རྟོགས་པ་དང་མ་ཤེས་པའི་དབང་གིས་ཚོར་བའི་རྗེས་སུ་བརྒྱུགས་པའང་ཡོད་སྲིད་པ་ཡིན།དེ་བས་ཡང་མ་དག་པའི་སྐད་ཆ་འདྲ་ཡོད་ན་འབྲེལ་ཡོད་དག་ལ་དགོངས་དག་ཞུ་རྒྱུ་མ་ཟད།གསལ་བཤད་གནང་བའི་རེ་བ་ཡོད།ཡང་གསལ་བཤད་གཞན་ཞིག་ཞུ་རྒྱུ་ནི་སྐབས་འཚོལ་བ་ཚོས་གཞུང་ལ་མི་དགའ་མཁན་ཞིག་གམ།ཡང་ན་གཞོན་ལྷན་ལ་མི་དགའ་མཁན་ཞིག་ཡིན་པའི་ལོག་འགྲེལ་རྒྱག་སྲིད།ང་རང་ནི་དེ་གཉིས་ཀར་མི་དགའ་མཁན་ཞིག་མིན་པ་མ་ཟད།གཉིས་ཀ་དགོས་པར་འདོད་མཁན་ཞིག་ཡིན།རང་ཉིད་ཀྱིས་གང་ཡོང་གིས་གཉིས་ཀར་རྒྱབ་སྐྱོར་ཞུས་ན་བསམ་ཡོད།ད་ལྟའི་གཞོན་ལྷན་ཚོགས་གཙོ་འདི་ལའང་རེ་བ་དང་ཡིད་ཆེས་ཆེན་པོ་ཡོད།རྒྱུ་མཚན་ནི་སྔར་གྱི་བོད་སྐྱོད་གོམ་བགྲོད་སྐབས་རྒྱ་གར་དང་བོད་ཀྱི་ས་མཚམས་ནས་གསུངས་པའི་བཀའ་མོལ་དེ་ཚོ་ཐོས་པས་རེ་བ་དང་སྤོབས་པ་བསླངས་མྱོང་ཡོད།དེ་བཞིན་དུ་ཁ་ཕོད་སྒྲོག་མཁན་ཚོ་དང་མི་འདྲ་བར་ད་ལྟ་ལྡི་ལིར་ཟས་བཅད་ངོ་རྒོལ་གནང་བའི་རྒྱུན་ལས་གསུམ་ལའང་བསྔགས་བརྗོད་དང་རྒྱབ་སྐྱོར་ཞུ་ཡི་ཡོད།གོང་སྨྲས་སྐད་ཆ་འདི་ཚོའི་ནང་དངོས་ཡོད་དང་མི་འཚམ་པ་འདྲ་ཡོད་ན་རང་ཉིད་ཀྱིས་མ་ཤེས་པ་མ་གཏོགས་ཀུན་སློང་ངན་པས་བྱས་པ་སྣ་གཅིག་ཀྱང་མེད།གལ་སྲིད་ཐུགས་ཕོག་དགོངས་ཕོག་འདྲ་བྱུང་ན་གད་སྙིགས་དང་མཉམ་དུ་གཡུགས་རོགས།རྒྱུ་མཚན་ནི་མི་ཞིག་གི་བསམ་ཚུལ་ཙམ་རེད།